Net nog 'n paar gedagtes: Wees waar jy WIL wees!
Wees waar jy WIL wees!
Onbyt by Salt Café in Salt Rock, Ballito - voel of ek op 'n Griekse eiland is!
Drie maande terug het ons Gauteng verlaat - ALLES verkoop wat ons kon, alles weg gegee aan die wat wou hê, alles weggegooi wat oorgebly het, vaarwel gesê aan my tuin, my geliefde hoenders, my tuin voëltjies, die Bloekombome en die graslande van die Transvaal - en nou sit ons hier in Natal. 'n Bekende (het baie hierheen gekom) tóg vreemde plek - die see is mos vir 'n Gautenger net plek om te gaan vakansie hou. Almal droom van 'n huisie by die see, en nou het dit realiteit geword!
Lui-lekker ontbyt of middagete by een van die vele restaurants met 'n pragtige uitsig oor die see,
ligte aand-etes van volgraan brood met 'n groen slaaitjie oor dit so warm is
Ek sal nie jok nie - dis nie maklik om sommer net so, na 43 jaar in een plek, jou wortels op te ruk en te trek nie - ek mis my hoendertjies, ek mis my tuin en tuin voëls, ek mis bloekombome en ek mis GRAS! Aaah, daardie uitgestrekte savanna grasvlaktes van Gauteng! - maar hier by die kus is daar nou weer nuwe uitdagings. Ek ken min van die voëls, of slange, of plante groei, so nou is daar 'n kans om weer iets nuuts te leer, nuwe avonture te onderneem, nuwe dinge om te ondersoek.
Labels: ballito, kus, natal, nuwe omgewing, salt cafe, wees waar jy wil wees
Elizabeth Kendall 18 April 2018 at 19:51
Hoe wonderlik dat jy deur jou skryfwerk, maak nie saak waar jy jou bevind nie, altyd sommer net hier langs my sit! Ek glo jy sal gelukkig wees en ek kan dink hoe 'n groot aanpassing dit moet wees. Ek bid vir jou NUWE oë vir elke voorlê-dag.
Maree Clarkson 8 August 2018 at 11:54
Hallo Liz, ek's ook SO bly om van jou te hoor! Dis nou net oor 7 maande dat ons verhuis het, en ek dink dinge begin nou net in plek val. Ons vat dit maar dag vir dag, elke oggend 'n nuwe opwinding, nie waar nie?
Afdrukke van my reis